Waya anoujashiikana wapüshua, eꞌitaanüshii waya suluꞌu tü outkajaaleekat nütüma chi Maleiwakai süpüla waꞌyataainjanain nümüin Cristo. Aapünüsü atüjaa wamüin waneꞌewaire wakua nütüma chi Naaꞌinkai Maleiwa süpüla wakaaliijiraainjanain wapüshua sünain tü wanoulakat. Nüneeküin chi Maleiwakai na Aluwataaushikana palajana. Je süchikijee tia, nüneeküin waneeirua süpüla saapiee wayuu nünüiki. Je süchikijee tia, nüneeküin waneeirua süpüla ekirajaa na nawalayuukana. Otta nümüin waneꞌeya, aapünüsü atüjaa nütüma chi Naaꞌinkai Maleiwa süpüla naaꞌinrüin wane kasa anasü nütüjakat apüleerua chi Maleiwakai nümüiwa. Eeshi aapünakai amüin atüjaa eiyajaa eekai ayuulin. Eeshi aapünakai amüin atüjaa akaalinjaa wayuu. Eeshi atüjakai aluwatawaa suluꞌu tü outkajaaleekat. Eeshi atüjakai aꞌwaajaa chi Maleiwakai süka tü pütchi meꞌraajuukat sütüma wayuu.
En la iglesia Dios ha puesto, en primer lugar, apóstoles; en segundo lugar, profetas; en tercer lugar, maestros; luego los que hacen milagros; después los que tienen dones para sanar enfermos, los que ayudan a otros, los que administran y los que hablan en diversas lenguas .